اینگیلتره‌نین آوروپا بیرلیگی دایمی نماینده‌سی سفیر ایوان راجرز، وظیفه‌سین‌دن ایستعفاء ائتدی.
فایننشال تایمز دیپلوماتیک چئوره‌لره سؤیکه‌یه‌رک وئردیگی خبرینده، راجرز‌ین وظیفه‌سینی بوراخدیغینی ایفاده ائتدی.
2013-جی ایلدن بو یانا بروکسل‌ده وظیفه ائدن راجرز، آوروپا بیرلیگی‌نی یاخین‌دان تانییان، تجروبه‌لی بیر دیپلومات اولا‌راق بیلینیر.
ایوان راجرز، دیوید کامرون باش ناظیرلیگی دؤورونده اؤلکه‌سی‌نین آوروپا بیرلگیندن چیخماسینی نظرده توتان Brexit رفراندومویلا باغلی مدتده ائدیلن مذاکیره‌لرده اهمیت‌لی بیر رول اوینامیشدی.
Brexit مذاکیره‌لری‌نین ان گئج مارس آیی سونوندا ائدیلمه‌سی نظرده توتولوردو.
ایستعفاء ائدن روگرس‌ین، Brexit مدتینده اهمیت‌لی بیر رول اویناماسی گؤزلنیلیردی.
راجرز‌ین دسامبر آییندا بیر توپلانتی اثناسیندا Brexit مذاکیره‌لری‌نین 10 ایله قدر داوام ائده بیله‌جگینی سؤیلدیگی ادعا ائدیلمیشدی. روگرسین سؤزلری، اینگیلتره‌نین آوروپا بیرلیگیندن بیر آن اوّل آیریلماسینی ایسته‌ین Brexit طرفدارلاری‌نین اعتراضینا یول آچمیشدی.
راجرز، اینگیلتره‌نین آوروپا بیرلیگیندکی دایمی نمایندلیگینده 2013-جی ایلده دؤورون باش ناظیری دیوید کامرون طرفین‌دن تعیین ائدیلمیشدی. راجرزین وظیفه مدتی نوامبر آییندا دولا‌جاقدی.
